## Uredba o provođenju rezolucija Vijeća sigurnosti Ujedinjenih naroda u svezi sankcija protiv Srbije i Crne Gore u području prometa roba i usluga, stranih ulaganja i turizma

### NN 38/1993 (1.5.1993.), Uredba o provođenju rezolucija Vijeća sigurnosti Ujedinjenih naroda u svezi sankcija protiv Srbije i Crne Gore u području prometa roba i usluga, stranih ulaganja i turizma

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da donosi uredbe kojima se uređuju pojedina pitanja iz djelokruga Sabora
Republike Hrvatske ("Narodne novine", broj 74/92), Vlada Republike
Hrvatske je na sjednici održanoj 30. travnja 1993. godine donijela

## UREDBU

### o provođenju rezolucija Vijeća sigurnosti Ujedinjenih naroda u svezi sankcija protiv Srbije i Crne Gore u području prometa roba i usluga, stranih ulaganja i turizma

Članak 1.

Ova se uredba donosi radi provođenja mjera iz Rezolucije 757 (1992.),
Rezolucije 787 (1992.) i Rezolucije 820 (1993.) Vijeća sigurnosti UN (u
daljnjem tekstu: Rezolucije) u području prometa roba i usluga, stranih
ulaganja i turizma.

Članak 2.

Zabranjuje se pravnim i fizičkim osobama uvoz i unošenje roba i usluga
porijeklom iz tzv. SRJ (Srbije i Crne Gore) kao i uvoz i unošenje robe
iz tzv. SRJ(Srbije i Crne Gore) bez obzira na porijeklo robe.

Članak 3.

Zabranjuje se pravnim i fizičkim osobama izvoz i iznošenje roba i usluga
pravnim i fizičkim osobama u tzv. SRJ (Srbiju i Crnu Goru).

Odredbe stavka 1. ovog članka ne odnose se na izvoz i iznošenje robe
namijenjene isključivo u medicinske svrhe i prehrambenih proizvoda prijavljenih
Odboru Vijeća sigurnosti osnovanom u skladu s Rezolucijom broj 724 (1991.)
Vijeća sigurnosti UN.

Izvoz i iznošenje robe iz stavka 2. ovog članka može se obaviti na temelju
posebnog odobrenja ministra gospodarstva.

Članak 4.

Zabranjuju se fizičkim i pravnim osobama sve gospodarske aktivnosti
i poslovi čija je svrha poticanje izvoza i tranzita robe porijeklom iz
tzv. SRJ (Srbije i Crne Gore), sve gospodarske aktivnosti čija je svrha
nabava ili prodaja robe u tzv. SRJ (Srbiju i Crnu Goru), kao i poslovanje
s fizičkim i pravnim osobama iz drugih zemalja koje posluju s osobama iz
tzv. SRJ (Srbije i Crne Gore).

Pod poslovima iz stavka 1. ovog članka podrazumijevaju se osobito: kupnja
robe u tzv. SRJ (Srbiji i Crnoj Gori) radi prodaje u drugim zemljama odnosno
kupnja robe u tim zemljama radi prodaje u tzv. SRJ (Srbiji i Crnoj Gori);
reeksportni poslovi; obavljanje zastupničkih i posredničkih poslova za
pravne i fizičke osobe u tzv. SRJ (Srbiji i Crnoj Gori); i sl.

Članak 5.

Zabranjuje se tranzit preko teritorija Republike Hrvatske robe porijeklom
iz tzv. SRJ (Srbije i Crne Gore), kao i tranzit robe iz Republike Hrvatske
u druge zemlje preko teritorija tzv. SRJ (Srbije i Crne Gore).

Iznimno tranzit robe iz stavka 1. ovog članka može se obaviti uz posebno
odobrenje Odbora Vijeća sigurnosti u New Yorku osnovanog u skladu s Rezolucijom
724 (1991.) Vijeća sigurnosti UN.

Članak 6.

Zabranjuje se ulaganje sredstava od strane pravnih i fizičkih osoba
iz tzv. SRJ (Srbije i Crne Gore) i osoba iz drugih zemalja čiji su ulagači
osobe iz tzv. SRJ (Srbije i Crne Gore) u poduzeća, druge pravne osobe i
radnje u Republici Hrvatskoj, kao i osnivanje vlastitih poduzeća i radnji
pravnih i fizičkih osoba iz tzv. SRJ (Srbije i Crne Gore) i osoba iz drugih
zemalja čiji su osnivači osobe iz tzv. SRJ (Srbije i Crne Gore) u Republici
Hrvatskoj.

Članak 7.

Zabranjuje se pravnim i fizičkim osobama iz Republike Hrvatske ulaganje
sredstava u poduzeća, druge pravne osobe i radnje u tzv. SRJ (Srbiji i
Crnoj Gori) kao i osnivanje vlastitih poduzeća, drugih pravnih osoba i
radnji u tzv. SRJ (Srbiji i Crnoj Gori).

Članak 8.

Zabranjuje se poslovanje organizatorima putovanja, prijevoznicima i
turističkim agencijama iz tzv. SRJ (Srbije i Crne Gore), kao i firmama
koje djeluju u svijetu, a u vlasništvu su pravnih i fizičkih osoba iz tzv.
SRJ (Srbije i Crne Gore), u Republici Hrvatskoj.

Zabranjuje se poslovanje organizatorima putovanja, prijevoznicima i
turističkim agencijama iz Republike Hrvatske u tzv. SRJ (Srbiji i Crnoj
Gori).

Članak 9.

Zabrane iz članka 2., 3., 4. i 5. ove uredbe odnose se i na privremeno
okupirana područja Republike Hrvatske (UNPA zone).

Odredba stavka 1. ovog članka ne odnosi se na robe i usluge nužne humanitarne
i medicinske pomoći i hrane koje distribuiraju međunarodne humanitarne
organizacije.

Izvoz, uvoz, tranzit, unošenje i iznošenje robe iz stavka 1. ovog članka
iznimno se može obaviti na temelju posebnog odobrenja ministra gospodarstva
nakon pribavljene suglasnosti Ureda Vlade Republike Hrvatske za UNPROFOR
i PMEZ i mišljenja župana nadležne županije.

Članak 10.

Zabrana iz članka 2. i članka 3. ove uredbe ne odnosi se na fizičke
osobe koje se iz tzv. SRJ (Srbije i Crne Gore) trajno useljavaju u Republiku
Hrvatsku, kao i na fizičke osobe koje se iz Republike Hrvatske trajno iseljavaju
u tzv. SRJ (Srbiju i Crnu Goru) - na predmete njihovog domaćinstva i predmete
gospodarskog inventara, uz dokaz o vlasništvu istih.

Članak 11.

Novčanom kaznom u visini od dvostrukog do petnaesterostrukog iznosa
vrijednosti robe ili usluge, koja je predmet privrednog prijestupa, kaznit
će se za privredni prijestup poduzeće ili druga pravna osoba:

1) ako uvozi ili pokuša uvesti u Republiku Hrvatsku robe ili usluge
porijeklom iz tzv. SRJ (Srbije i Crne Gore) kao i robe iz tzv. SRJ (Srbije
i Crne Gore) bez obzira na porijeklo;

2) ako izvozi ili pokuša izvesti robe i usluge pravnim i fizičkim osobama
u tzv. SRJ (Srbiji i Crnoj Gori) osim roba namijenjenih isključivo u medicinske
svrhe i prehrambenih proizvoda prijavljenih Odboru Vijeća sigurnosti osnovanom
u skladu s Rezolucijom broj 724 (1991.) Vijeća sigurnosti UN.

Novčanom kaznom u dinarskoj protuvrijednosti 500 DEM do 3.000 DEM kaznit
će se za privredni prijestup iz 1. stavka ovog članka odgovorna osoba u
poduzeću ili drugoj pravnoj osobi.

Članak 12.

Novčanom kaznom u dinarskoj protuvrijednosti 3.000 DEM do 10.000 DEM
kaznit će se za privredni prijestup poduzeće ili druga pravna osoba:

1) ako obavlja gospodarsku aktivnost sa svrhom poticanja izvoza ili
tranzita roba porijeklom iz tzv. SRJ (Srbije i Crne Gore);

2) ako obavlja poslove sa svrhom poticanja prodaje ili nabave robe u
tzv. SRJ (Srbiji i Crnoj Gori) odnosno ako posluje s fizičkim i pravnim
osobama drugih zemalja koje posluju s osobama iz tzv. SRJ (Srbije i Crne
Gore);

3) ako obavlja tranzit robe porijeklom iz tzv. SRJ (Srbije i Crne Gore),
kao i tranzit robe u druge zemlje preko teritorija Republike Hrvatske;

4) ako ulaže u poduzeće, drugu pravnu osobu i radnju u tzv. SRJ (Srbiji
i Crnoj Gori) odnosno osniva vlastito poduzeće, drugu pravnu osobu ili
radnju u tzv. SRJ (Srbiji i Crnoj Gori);

5) ako obavlja poslove organiziranja putovanja, prijevoza i turističke
djelatnosti u Republici Hrvatskoj, a vlasništvo je osobe iz tzv. SRJ (Srbije
i Crne Gore), odnosno ako obavlja poslove organiziranja putovanja, prijevoza
i turističke djelatnosti u tzv. SRJ (Srbiji i Crnoj Gori).

Novčanom kaznom u dinarskoj protuvrijednosti 200 do 2.000 DEM kaznit
će se za privredni prijestup iz stavka 1. ovog članka odgovorna osoba u
poduzeću ili drugoj pravnoj osobi.

Članak 13.

Novčanom kaznom u visini od dvostrukog do deseterostrukog iznosa od
vrijednosti robe ili usluge, koja je predmet prekršaja, kaznit će se za
prekršaj fizička osoba:

1 ) ako uvozi ili pokuša uvesti u Republiku Hzvatsku robe ili usluge
porijeklom iz tzv. SRJ (Srbije i Crne Gore), kao i robe iz tzv. SRJ (Srbije
i Crne Gore) bez obzira na porijeklo;

2) ako izvozi ili pokuša izvesti robe i usluge pravnim ili fizičkim
osobama u tzv. SRJ (Srbiju i Crnu Goru), osim roba namijenjenkh isključivo
u medicinske svrhe i prehrambenih proizvoda prijavljenih Odboru Vijeća
sigurnosti osnovanom u skladu s Rezolucijom broj 724 (1991) Vijeća sigurnosti
UN.

Članak 14.

Novčanom kaznom u dinarskoj protuvrijednosti 500 DEM do 5.000 DEM kaznit
će se za prekršaj fizička osoba:

1 ) ako obavlja gospodarsku aktivnost sa svrhom poticanja izvoza ili
tranzita roba porijeklom iz tzv. SRJ (Srbije i Crne Gore);

2) ako obavlja poslove sa svrhom poticanja prodaje ili nabave robe u
tzv. SRJ (Srbiji i Crnoj Gori), odnosno ako posluje s fizičkim i pravnim
osobama iz drugih zemalja koje posluju s osobama iz tzv. SRJ (Srbije i
Crne Gore);

3) ako obavlja tranzit robe porijeklom iz tzv. SRJ (Srbije i Crne Gore);

4) ako ulaže u poduzeće, drugu pravnu osobu i radnju u tzv. SRJ (Srbiji
i Crnoj Gori), odnosno osniva vlastito poduzeće, drugu pravnu osobu ili
radnju u tzv. SRJ (Srbiji i Crnoj Gori);

5) ako obavlja poslove organiziranja putovanja, prijevoza i turističke
djelatnasti u Republici Hrvatskoj, a vlasništvo je osobe iz tzv. SRJ (Srbije
i Crne Gore), odnosno ako obavlja poslove organiziranja putovanja, prijevoza
i turističke djelatnosti utzv. SRJ (Srbiji i Crnoj Gori).

Članak 15.

Za radnje iz članka 11., članka 12. točke 3.), članka 13. i članka 14.
točke 3.), pored novčane kazne, izreći će se i zaštitna mjera oduzimanja
robe, koja je predmet privrednog prijestupa odnosno prekršaja.

Članak 16.

Prekršajni postupak po prekršajima iz članka 13. i članka 14. stavka
1. točke 3.), u prvom stupnju vodi carinarnica.

Članak 17.

Postupak za privredni prijestup, kao i postupak o prekršajima iz ove
uredbe provodi se kao hitan.

Prilikom obavljanja nadzora iz stavka 1. ovoga članka nadležni organi
će zaplijeniti predmete, koji su bili upotrijebljeni ili namijenjeni izvršenju
prijestupa ili prekršaja iz članka 12.,13. i 14. ove uredbe.

Članak 18.

Stupanjem na snagu ove uredbe prestaju važiti Naredba o provođenju Rezolucije
broj 757 (1992) Vijeća sigurnosti UN u području trgovine, Naredba za provođenje
Rezolucije broj 757 (1992) Vijeća sigurnosti UN u području stranih ulaganja
i Naredba za provođenje Rezblucije broj 757 (1992) Vijeća sigurnosti UN
u području turizma.

Članak 19.

Ova uredba stupa na snagu danom objave u "Narodnim novinama".

Klasa: 004-01 /93-01 /03

Urbroj: 50300105-93-2.

Zagreb, 30. travnja 1993.

Predsjednik

**Nikica Valentić, v. r.**

Uredba, NN 38/1993-691
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)